تشارلتون هستون (4 اكتوبر 1924 - 5 ابريل 2008) كان ممثل مسرح و سينما و تلفزيون امريكانى. تشارلتون هستون كسب جايزة اوسكار سنة 1959 احسن ممثل عن دوره فى فيلم بن هور. تشارلتون هستون لما اتولد اسمه كان جون تشارلز كارتر ، ابن ليللا اللى كان اسم عيلتها قبل جوازها تشارلتون و راسل ويتفورد كارتر ، اللى كان بيشتغل مطحنجى. و رغم كده ، بيانات تعداد 1930 لريتشفيلد ، ميشيجان ، اللى عاشت فيها العيلة بعد كده ، بتقول ان راسل ويتفورد كارتر كان مندوب مبيعات عقارات. مكان ميلاد تشارلتون هستون حسب معظم المصادر هو ايڤانستون فى ولاية ايلينوى و رغم كده فى السيرة الذاتيه بتاعة هستون و فى مصادر تانيه مكتوب ان مكان ميلاده هو نو مانز لاند فى ولاية ايلينوى ، اللى دلوقتى ضاحيه من ضواحى شيكاجو. تشارلتون هستون كان معروف بلعب الادوار البطوليه ، زي دور موسى فى فيلم الوصايا العشر ، والعقيد جورج تايلور فى فيلم كوكب القرود. وكان نشط فى حركة الحقوق المدنيه و كان واحد من عدد قليل من العناصر الفعاله فى هوليوود اللى رفعو صوتهم ضد العنصريه وكان رئيس للرابطه الوطنيه للبنادق فى الفترة من سنة 1998 لسنة 2003. تشارلتون هستون كسب اوسكار احسن ممثل سنة 1959 عن دوره فى فيلم بن هور .